CELEX: 62014CN0507
Language: bg
Date: 2014-11-13 00:00:00
Title: Дело C-507/14: Преюдициално запитване от Supremo Tribunal de Justiça (Португалия), постъпило на 13 ноември 2014 г.  — Р/М

23.2.2015   
            
            
               BG
            
            
               Официален вестник на Европейския съюз
            
            
               C 65/18
            
         Преюдициално запитване от Supremo Tribunal de Justiça (Португалия), постъпило на 13 ноември 2014 г. — Р/М
   (Дело C-507/14)
   (2015/C 065/27)
   Език на производството: португалски
   
      Запитваща юрисдикция
   
   Supremo Tribunal de Justiça
   
      Страни в главното производство
   
   
      Ищец: Р
   
      Ответник: М
   
      Преюдициален въпрос
   
   Когато в една държава членка е образувано производство във връзка с упражняването на родителската отговорност, при положение че е налице друго производство със същия предмет и основание, заведено по-рано в друга държава членка, като това производство междувременно е спряно по искане на ищцата по делото, без ответникът по него да е призоваван, уведомяван по какъвто и да било начин или да е участвал под каквато и да било форма и при положение че същото производство все още е било спряно, когато споменатото на първо място производство е било образувано от ответника по другото дело, може ли да се приеме, че спряното производство е образувано по-рано с оглед на разпоредбата на член 16, параграф 1, буква а) от Регламент (ЕО) № 2201/2003 (1) на Съвета от 27 ноември 2003 г. и за целите на прилагането на разпоредбата на член 19, параграф 2 от същия регламент?
   
      (1)  Регламент (ЕО) № 2201/2003 на Съвета от 27 ноември 2003 година относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) № 1347/2000 (ОВ L 338, стр. 1; Специално издание на български език, 2007 г., глава 19, том 6, стр. 183).